Statsministerens mand, Stephen Kinnock, der havde arbejdet i 3 dage i Danmark i løbet af et år og besvaret en række mails og telefonopkald som led i sit arbejde, slap for at blive skattepligtig i Danmark.

Den danske fotomodel Camilla Vest, der havde arbejdet i 7 dage med fotosessioner, blev erklæret skattepligtig, måtte indkassere en dom på 21 måneders ubetinget fængsel og en bøde på samlet 6,6 millioner kroner.

»Det er virkelig rystende, at så lille en forskel kan afgøre, om en person skal lang tid i fængsel«, siger skatteadvokat Lida Hulgaard, der er tidligere formand for Skatterådet.